section_heading: Historia
paragraph_text: Ensimmäisen ja toisen maailmansodan välisenä aikana Viro pelasi kuusi maaottelua Suomen maajoukkuetta vastaan häviten kaikki ottelut, lukemin 0-22, 0-4, 2-5, 0-10, 2-4 ja 3-6. Neuvostoliiton miehitettyä Viron maajoukkuetoiminta lakkasi, vaikkakin Viron neuvostotasavallan joukkue pelasi erinäisiä otteluita. Viron itsenäistyttyä uudelleen oppia haettiin Suomessa ja jääpallon MM-kisoissa maajoukkue debytoi 2003 Arkangelin kisoissa. Toistaiseksi Viro ei ole kyennyt erityisen hyviin suorituksiin ja se on menestyksellä mitattuna eräs MM-kisojen B-lohkon heikoimmista joukkueista.